भारतीय क्रिकेट टीम का इंग्लैंड दौरा, 2011
भारतीय क्रिकेट टीम वर्तमान समय में 21 जुलाई से 16 सितंबर 2011 के बीच इंग्लैंड का दौरा कर रही है। इस दौरे की टेस्ट मैच श्रृंखला का नाम पटौदी ट्राफी 2011 रखा गया है। इस दौरे में एक ट्वेन्टी-ट्वेन्टी अंतरराष्ट्रीय मैच (टी20अ), पांच एक दिवसीय अंतरराष्ट्रीय (ओडीआई) और चार टेस्ट मैचों के साथ-साथ अंग्रेजी काउंटियों के विरुद्ध मैच हैं। लॉर्ड्स में खेला गया पहला टेस्ट मैच 2000वा टेस्ट था। तीसरे टेस्ट में इंग्लैंड की जीत ने उन्हें विश्व रैंकिंग में नंबर एक का स्थान दिया।